recursal/SuperWikiNEXT-32B huggingface dataset:
| **Henrikas Vaitiekūnas** |
| --- |
|  |
| Gimė | 1949 m. rugpjūčio 25 d. (74 metai)Panevėžys |
| Tėvas | Mečislovas |
| Motina | Elena |
| Sutuoktinis (-ė) | Marytė Vaitiekūnienė |
| Vaikai | Ieva Bubinienė |
|  |
| Veikla | žurnalistas, redaktorius |
|  |
| Alma mater | 2000 m. Vilniaus universitetas |
|  |
|  **Vikiteka** | Henrikas Vaitiekūnas |

**Henrikas Giedrius Vaitiekūnas** (g. 1949 m. rugpjūčio 25 d. Panevėžyje) – Lietuvos žurnalistas, redaktorius.

Biografija
----------

1949 m. su tėvais persikėlė gyventi į Klaipėdą. 1967 m. baigė Klaipėdos 5-ąją vidurinę mokyklą ir Klaipėdos muzikos mokyklą. 1967 m. laikraštyje „Tarybinė Klaipėda" išspausdinta pirmoji publikacija. 1967–1968 m. dirbo ekspeditoriumi Klaipėdos kojinių fabriko tiekimo skyriuje. Nuo 1968 m. neakivaizdžiai studijavo Vilniaus universitete: baigė du kursus bibliotekininkystės ir bibliografijos, tris – teisės, tris – lietuvių kalbos ir literatūros.

1967–1973 m. dirbo laikraščio „Komjaunimo tiesa", nuo 1974 m. laikraščių „Valstiečių laikraštis", „Sportas", „Gimtasis kraštas", Šalčininkų ir Vilniaus rajonų laikraščių redakcijose. Nuo 1977 m. Lietuvos televizijos programos „Panorama" Žemės ūkio ir pramonės skyriaus korespondentas, Reporterių skyriaus vedėjas, laidos „Labas rytas" vedėjas. 1985 m. žurnalisto kvalifikaciją kėlė Bornholme (Danija).

1991–1993 m. Kauno programų direkcijos direktoriaus pavaduotojas, 1993–1995 m. direktorius, laidų „Laisvės alėja", „Mažesni už mus" vedėjas. 1995–1996 m. Lietuvos radijo ir televizijos programų direkcijos vyriausiasis redaktorius. 1996–1997 m. savaitraščio „Kalba Vilnius" vyriausiasis redaktorius, Lietuvos televizijos Visuomeninių programų direkcijos žurnalistas.

1996–1997 m. Lietuvos televizijos laidos „Kryžminė ugnis" vedėjas. 1997–2005 m. Lietuvos ryto TV žurnalistas.  2000 m. Vilniaus universitete baigė žurnalistiką. 2005–2011 m. autorinių BTV laidų vedėjas. 2006–2007 m. dėstė Vilniaus kolegijoje. Tarptautinės teisės ir verslo aukštosios mokyklos bei Vilniaus Gedimino technikos universiteto lektorius.  Nuo 2012 m. rugsėjo mėn. LRT vedė informacinę aktualijų laidą „Laba diena, Lietuva".

1999 m. ir 2000 m. pelnė apdovanojimus televizijų publicistikos telemaratonuose „Ad Rem". Nuo 2008 m. Lietuvos gyvūnų globos draugijos tarybos narys. 2008 m. Naujosios sąjungos sąraše kandidatavo į LR Seimą.

Bibliografija
-------------

* Felčerio užrašai: sveikatos patarimai, proto mankšta ir gyvenimiški pamąstymai. – Vilnius: BALTO leidybos namai, 2023. – 311 p.: iliustr. – ISBN 978-609-487-398-0

Įvertinimas
-----------

* 2015 m. Petro Babicko premija

Šaltiniai
---------

1. ↑  Žurnalistikos enciklopedija. – Vilnius: Pradai, 1997. – 542-543 psl.
2. ↑   Archyvuota kopija 2015-03-30 iš Wayback Machine projekto.
3. ↑
4. ↑  Žurnalistas H. Vaitiekūnas žengia į politiką, 2008-06-05
5. ↑

Nuorodos
--------

* H. Vaitiekūnas: vyras, kuriam geriau jau buvo, 2008-01-06
| **Valentinas Tamulis** |
| --- |
| Gimė | 1964 m. rugsėjo 27 d. (59 metai)Serbinai, Kėdainių rajonas |
| Vaikai | Milda, Erika |
|  |
| Veikla | Lietuvos ir Kėdainių rajono savivaldybės ūkio, politinis bei visuomenės veikėjas |
| Partija | LDDPDarbo partijaPilietinės demokratijos partijaLietuvos socialdemokratų partija |
|  |
| Alma mater | 2009 m. Lietuvos žemės ūkio universitetas |

**Valentinas Tamulis** (g. 1964 m. rugsėjo 27 d. Serbinuose, Kėdainių rajone) – Lietuvos ir Kėdainių rajono savivaldybės ūkio, politinis bei visuomenės veikėjas.

Biografija
----------

1974 m. baigė Serbinų kaimo pradinę mokyklą, 1979 m. – Labūnavos aštuonmetę mokyklą. 1983 m. baigė Lančiūnavos tarybinį ūkį – technikumą ir įgijo zootechniko specialybę. 2009 m. baigė Lietuvos žemės ūkio universitetą ir įgijo agronomo specialybę.

1983–1987 m. dirbo Kėdainių rajono Meironiškio kolūkyje fermos vedėju, vėliau iki 1992 m. – Kėdainių rajono „Aušros" kolūkio vyriausiuoju zootechniku. 1992–1996 m. Kėdainių rajono Beinaičių žemės ūkio bendrovės specialistas, atsakingas už gyvulininkystės sritį, paskui iki 1997 m. – žemės ūkio bendrovės vadovo pavaduotojas ir bendrovės vadovas.

1997–2016 m. buvo Kėdainių rajono Pelėdnagių seniūnijos seniūnas. Nuo 2016 iki 2019 m. – Kėdainių miesto seniūnas. Buvo Lietuvos seniūnų asociacijos narys, atstovavo Kėdainių rajono seniūnams. Nuo 2019 m. Kėdainių rajono savivaldybės meras. 2019 m. savivaldos rinkimuose dalyvavo su visuomeniniu rinkimų komitetu „Valentino Tamulio komanda – mūsų krašto sėkmei", o 2022 m. prisijungė prie Lietuvos socialdemokratų partijos.

Šaltiniai
---------

1. ↑  Valentinas TAMULIS (II) – Kandidatai. vrk.lt. Nuoroda tikrinta 2023-05-02.
2. ↑  Valentinas TAMULIS (II) – Kandidatai, kandidatų sąrašai. vrk.lt. Nuoroda tikrinta 2023-05-02.
3. ↑  *Kėdainių meras V. Tamulis kituose rinkimuose dalyvaus su socialdemokratais*. Lrytas.lt. Nuoroda tikrinta 2023-05-02.


| Politinis postas |
| --- |
| Prieš tai:**Saulius Grinkevičius** | **Kėdainių rajono meras**2019– | Po to:' |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Vladimiras Parfionovas** |
| --- |
| Vaizdas:Parfionovas.jpg |
| Gimė | 1957 m. gegužės 26 d. (66 metai)Virbalyje, Vilkaviškio rajonas |
|  |
| Veikla | pedagogas, istorikas, Lietuvos ir Vilkaviškio rajono politinis veikėjas |
| Partija | 1989 m. LSDP |
|  |
| Alma mater | 1979 m. Vilniaus pedagoginis institutas |

**Vladimiras Parfionovas** (g. 1957 m. gegužės 26 d. Virbalyje, Vilkaviškio rajonas) – pedagogas,istorikas, Lietuvos ir Vilkaviškio rajono politinis veikėjas.

Biografija
----------

1979 m. baigė Vilniaus valstybinį pedagoginį institutą.

1979–1985 m. Bartninkų vidurinės mokyklos istorijos ir kūno kultūros mokytojas, 1985–1992 m. Virbalio vidurinės mokyklos mokytojas. 1992–2002 m. Vilkaviškio rajono savivaldybės administracijos Virbalio seniūnijos seniūnas.

1987–1992 m. Virbalio tarybos deputatas, 1992 m. Virbalio miesto meras, 1995 m. kovo-liepos mėn. 1997 m. 2003–2007 m. Vilkaviškio rajono savivaldybės tarybos narys. Nuo 2008 m. Virbalio vidurinės mokyklos istorijos mokytojas.

Nuo 1989 m. Lietuvos socialdemokratų partijos Vilkaviškio rajono skyriaus narys, 1993–1999 m. LSDP tarybos narys, 2001–2003 m. skyriaus pirmininko pavaduotojas ir iždininkas, 1999–2003 m. LSDP Etikos ir procedūrų komisijos narys.

Šaltiniai
---------
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Silverijus Šukys** |
| --- |
| Gimė | 1945 m. liepos 14 d. (78 metai) |
| Vaikai | Liudas ŠukysDomas Šukys |
|  |
| Veikla | politinis bei visuomenės veikėjas. |
| Organizacijos | Valstybinė akreditavimo sveikatos priežiūros veiklai tarnyba |
| Pareigos | generalinis direktorius |
|  |
| Žinomas (-a) už | Klaipėdos miesto savivaldybės meras |

**Silverijus Šukys** (g. 1945 m. liepos 14 d.) – Lietuvos ir Klaipėdos miesto politinis bei visuomenės veikėjas.

Biografija
----------

Nuo 1993 m. partijos Tėvynės sąjunga narys. 1995–1997 m. ir 1997-2000 m. Klaipėdos miesto savivaldybės tarybos narys, 1995–1997 m. Klaipėdos miesto savivaldybės meras.

2000 m. Valstybinės akreditavimo sveikatos priežiūros veiklai tarnybos prie Sveikatos apsaugos ministerijos Medicinos prietaisų inspektavimo skyriaus vedėjas, 2001-2006 m. tarnybos generalinis direktorius.

Fondo „Žemės druska" steigėjas. Moka rusų, prancūzų kalbas. Žmona Dalia, vaikai Liudas, Domas.

| Politinis postas |
| --- |
| Prieš tai:**Jurgis Aušra** | **Klaipėdos miesto meras**1995–1997 m. | Po to:**Eugenijus Gentvilas** |
**Augustinas Pronckietis**, rus. *Августин Петрович Пронцкетис* (1886 m. rugpjūčio 30 d. Rusijos imperijoje: Kauno gubernijos Šiaulių apskrities Radviliškio valsčiaus Žilionių kaime – 1986 m. sausio 23 d. Šeduvoje) – Romos katalikų kunigas Ukrainoje, Latvijoje, Rusijoje ir Lietuvoje.

Biografija
----------

1896–1905 m. mokėsi Sankt Peterburge gimnazijoje prie Šv. Kotrynos Aleksandrietės bažnyčios, vėliau to paties miesto kunigų seminarijoje. 1910 m. kovo 26 d. įšventintas katalikų kunigu ir paskirtas vikaru į Ukrainos Poltavos miestą. Tų pačių metų spalio mėnesį perkeliamas į Latgalą: tarnavo Preilių, Kraslavos, Daugpilio ir Rundėnų bažnyčiose. 

1916 m. gruodžio mėn. paskirtas Sankt Peterburgo Švč. Mergelės Marijos Ėmimo į dangų katedros vikaru. 1922 m. trumpam kalintas „už nesutikimą uždaryti bažnyčią". 1923 m. prieštaravo sovietinės valdžios nurodymui atiduoti liturginius indus valstybei, todėl kartu su kitais miesto kunigais buvo suimtas ir nuteistas trejus metus kalėti Maskvos kalėjime „Matroskaja Tišina". 1925 m. vasario 25 d. paleistas anksčiau laiko. Grįžo vikarauti į Sankt Peterburgo Švč. Mergelės Marijos Ėmimo į dangų katedrą, 1928–1930 m. buvo šios šventovės klebonu. Kurį laiką kunigavo Lugos Šv. Mikalojaus ir kt. Leningrado srities katalikų bažnyčiose, buvo skiriamas Leningrado apaštališkojo vikariato generalvikaru, o 1930 m. – Šv. Kotrynos bažnyčios klebonu. 1932 m. balandžio 15 d. areštuotas ir, apkaltinus šnipinėjimu užsienio valstybėms (pagal RTSFR BK 58–6 ir 58–11 str.), nuteistas dešimčiai metų kalėti Ypatingajame lageryje Baltosios jūros Solovkų salose. 1933 m. gegužėje perkeltas į Butyrkų kalėjimą. 

Lietuvai ir bolševikinei Rusijai apsikeitus politiniais kaliniais, 1933 m. spalio 19 d. sugrįžo į gimtąją šalį. Tų pačių metų gruodyje buvo paskirtas Sunkiųjų darbų kalėjimo Bajoruose kapelionu. Nuo 1937 m. rugsėjo 3 d. kunigavo Šaltenių parapijoje, vėliau Palendrių ir Aukštelkės bažnyčiose. 1946–1956 m. kun. A. Pronckietis tarnavo kuratu ir klebonu Ugionių Švč. Mergelės Marijos Ėmimo į dangų bažnyčioje. Itin pablogėjus regėjimui, nuo 1956 m. spalio 24 d. buvo Šeduvos parapijos altarista. Palaidotas Šeduvos bažnyčios šventoriuje.

Pusbrolis kun. Kazimieras Pranckietis – teologijos magistras ir knygnešys.

Šaltiniai
---------

* Romualdas Beniušis. *Didžioji Kretingos kalėjimo kapeliono* paslaptis // bernardinai.lt
* Пронцкетис Августин Петрович // Католическая Россия: Энциклопедия Archyvuota kopija 2022-03-14 iš Wayback Machine projekto.
* Пронцкетис Августин Петрович // Санкт-Петербург (Энциклопе́дия)
**Milka** (iš vok. ***Mil**ch* + ***Ka**kao*) – šokolado prekės ženklas, priklausantis Kraft Foods, nuo 2012 m. spalio – dukteriniam koncernui Mondelez. Paplitęs pieninis šokoladas su Alpių pienu ir jogurtiniu įdaru. Pakuotė violetinė, baltas užrašas su violetine karve.

Istorija
--------

1825 m. Philippe Suchard pagamino naują desertą (pranc. *[le] chocolat fin de sa fabrique*). Produkto vardą "Milka" jis paskyrė soprano Milka Ternina (1863-1941) garbei.

1826 m. Serrières kaime jis įsigijo buvusį vandens malūną ir ten pradėjo šokolado plytelių gamybą (25-30 kg per dieną).

Skoniai
-------

Lazdyno riešutų, braškių, jogurto, migdolų, grietinėlės-Crème, karamelės ar Nugat.

Milka ženklo papildiniai: Milka M-joy (4 rūšių), Nussini, Tender, Milka Luflée, Milka Herzen, Milka Montelino, Milka Schoko & Keks Minis, Milka Leo, Milka Amavel, Milka Schoko Drink, Milketten ir Milka Snax (4 rūšių).

Nutraukta gamyba: Milka Lila Stars (šokoladinės razinos), Milka Fresh („It’s cool, man!"), Milka Mona Lila, Milka Montelino ir Lila Pause.

Nuorodos
--------

* Milka Archyvuota kopija 2018-12-24 iš Wayback Machine projekto.
| **Valerijonas Kubilius** |
| --- |
|  |
| Gimė | 1939 m. spalio 27 d. (84 metai)Šerkšniai, Skuodo rajonas |
| Sutuoktinis (-ė) | Eugenija Kubilienė |
| Vaikai | Artūras, Giedrius |
|  |
| Veikla | partinis, politinis bei visuomenės veikėjas |
| Partija | 1960 m. SSKP, 1990 m. LDDP, 2001 m. LSDP |
|  |
| Alma mater | 1970 m. Vilniaus aukštoji partinė mokykla |

**Valerijonas Kubilius** (g. 1939 m. spalio 27 d. Šerkšniuose, Skuodo rajonas) – agronomas, Lietuvos, Skuodo ir Kretingos rajonų bei Kretingos rajono savivaldybės partinis, politinis bei visuomenės veikėjas.

Biografija
----------

Baigė Mosėdžio vidurinę mokyklą. 1955–1959 m. mokėsi Rietavo žemės ūkio technikume. 1959–1960 m. Pilionių (Kėdainių rajonas) kolūkio agronomas. 1960–1963 m. tarnavo sovietinėje kariuomenėje. 1963–1966 m. Skuodo žemės ūkio valdybos inspektorius. 1966–1970 m. studijavo Vilniaus aukštojoje partinėje mokykloje. 1970–1978 m. LKP Skuodo rajono komiteto skyriaus vedėjas, sekretorius, 1978–1990 m. LKP Kretingos rajono komiteto I sekretorius.

1990–1993 m. UAB „Rumbas" komercijos direktorius. 1993–1998 m. Lietuvos valstybinio komercinio banko valdytojo pavaduotojas, valdytojas. 1998–2000 m. AB „Lietuvos taupomasis bankas" Kretingos skyriaus valdytojo pavaduotojas. 2000–2009 m. Kretingos rajono savivaldybės meras.

1981–1990 m. LKP CK narys. 1980–1985 m. ir 1985–1990 m. LSSR AT deputatas, pirmąją kadenciją – Prezidiumo narys. 1990 m. Lietuvos demokratinės darbo partijos, nuo 2001 m. Lietuvos socialdemokratų partijos narys, Kretingos skyriaus pirmininkas, LSDP tarybos narys. 1990–1995 m. Kretingos rajono tarybos deputatas, nuo 1995 m. Kretingos rajono savivaldybės tarybos narys.

Žmona Eugenija, vaikai Artūras, Giedrius.

Įvertinimas
-----------

* 2004 m. Lietuvos didžiojo kunigaikščio Gedimino ordino Riterio kryžius
* Karaliaus Mindaugo karūnavimo 750 metų jubiliejaus atminimo ženklas

Šaltiniai
---------

1. ↑  Anastazija Kuzmickaitė. *Valerijonas Kubilius*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 415
2. ↑
3. ↑  Kretingos r. merui gresia interpeliacija? 2008-10-29
4. ↑  Kretingos rajono merą V. Kubilių atleido teisėtai, 2010-06-01
5. ↑   Archyvuota kopija 2013-11-04 iš Wayback Machine projekto.
6. ↑   Archyvuota kopija 2011-03-16 iš Wayback Machine projekto.
7. ↑
| **Valentinas Mitė** |
| --- |
| Gimė | 1957 m. spalio 11 d.Ruponiai, Pakruojo rajonas |
| Mirė | 2021 m. gruodžio 17 d. (64 metai)Linkuva |
| Palaidotas (-a) | Linkuvos kapinėse |
|  |
| Veikla | žurnalistas |
|  |
| Alma mater | 1986 m. Vilniaus universitetas |

**Valentinas Mitė** (1957 m. spalio 11 d. Ruponiuose, Pakruojo rajone – 2021 m. gruodžio 17 d. Linkuvoje) – Lietuvos žurnalistas.

Biografija
----------

1976 m. baigė Linkuvos Karolio Požėlos vidurinę mokyklą. 1981 m. Vilniaus universitete baigė anglų kalbą ir literatūrą, 1986 m. – istorijos studijas. 1986–1990 m. dirbo Lietuvos nacionalinėje M. Mažvydo bibliotekoje. 1991–1992 metais redagavo savaitraštį „Atgimimas". 1992–1999 m. buvo Laisvosios Europos radijo korespondentas. Nuo 1999 m. dirbo Laisvosios Europos radijo korespondentu Prahoje. Nuo 2019 m. dirbo Žurnalistų gynimo komitete (*Committee to Protect Journalists*). Paskutiniu gyvenimo laiku LRT Radijuje vedė laidą „Studija 50".

Šaltiniai
---------

1. ↑  Mirė žurnalistas Valentinas Mitė. lzs.lt. 2021-12-17. Nuoroda tikrinta 2021-12-18.
2. ↑  Mirė žurnalistas Valentinas Mitė. 15min.lt. 2021-12-17. Nuoroda tikrinta 2021-12-18.

Nuorodos
--------

* Valentinas Mitė (ELIP)
| **Juozas Šakinis** |
| --- |
|  |
| Gimė | 1946 m. kovo 19 d. (77 metai)Pakutuvėnai, Plungės raj. |
| Sutuoktinis (-ė) | Halina Irena |
| Vaikai | Neringa, Kristina |
|  |
| Veikla | pedagogas, politinis bei visuomenės veikėjas |
| Partija | 
* 1995 m. Lietuvos krikščionys demokratai;
* 2006 m. Tėvynės sąjunga;
* Lietuvos politinių kalinių ir tremtinių sąjunga.

 |
|  |
| Alma mater | 1977 m. Valstybinis dailės institutas |

**Juozas Šakinis** (g. 1946 m. kovo 19 d. Plungės rajono, Pakutuvėnų kaime) – pedagogas, Lietuvos ir Kretingos rajono politinis bei visuomenės veikėjas.

Biografija
----------

1964 m. baigė Aleksandravo aštuonmetę mokyklą ir įstojo į Telšių taikomosios dailės technikumo meninio medžio apdirbimo skyrių. 1977 m. baigė Valstybinį dailės institutą, įgydamas dailės mokytojo specialybę.

1969–1972 m. Vilniaus techninės estetikos mokslinio tyrimo instituto dizaineris, 1977–1979 m. – Klaipėdos pedagoginės mokyklos dėstytojas. 1979–1992 m. Plungės liaudies kūrybos gaminių įmonės „Minija" vyriausiasis dailininkas. 1992–1996 m. Kretingos religijų studijų institute prie Vytauto Didžiojo universiteto dėstytojas. 1996–2000 m. Kretingos rajono savivaldybės meras. Nuo 2000 m. Kretingos pranciškonų gimnazijos direktoriaus pavaduotojas ugdymo reikalams, iki 2005 m. mokytojas.

1995 m. Lietuvos krikščionių demokratų partijos narys, nuo 2002 m. partijos Lietuvos krikščionys demokratai narys, Kretingos skyriaus pirmininkas, 2006 m. Tėvynės sąjungos narys. 1995–1997 m. 1997–2000 m. 2000–2003 m. ir 2003–2007 m. Kretingos rajono savivaldybės tarybos narys (Tėvynės Sąjungos (Lietuvos konservatorių) ir Lietuvos politinių kalinių ir tremtinių sąjungos sąraše), 2003 m. Švietimo komiteto pirmininkas.

Žmona Halina Irena, dukros Neringa, Kristina.

Išnašos
-------

1. 1 2 3 4 5  „Šakinis Juozas", kretvb.lt. Nuoroda tikrinta 2021-03-31.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Genovaitė Randienė** |
| --- |
| Gimė | 1923 m. gruodžio 21 d.Šalinėnai, Antalieptės valsčius |
| Mirė | 2005 m. spalio 23 d. (81 metai)Kaunas |
| Palaidotas (-a) |  Panemunės kapinėse |
|  |
| Veikla | mokytoja, poetė, prozininkė |

**Genovaitė Kvedaraitė-Randienė** (1923 m. gruodžio 21 d. Šalinėnuose, Antalieptės valsčius, Zarasų apskritis – 2005 m. spalio 23 d. Kaune) – Lietuvos mokytoja, poetė, prozininkė.

Biografija
----------

Ankstyvoje vaikystėje neteko tėvų ir likusi visiška našlaitė buvo globojama Švč. Jezaus Širdies vienuolyno Antalieptėje. Noras siekti žinių atvedė ją į *Širdiečių* gimnaziją Kaune. Čia buvo globojama Jadvygos ir Kazimiero Jokantų. 1941 m. birželio 14 d. Jadvyga ir Kazimieras Jokantai buvo ištremti į Sibirą, o Genovaitė vėl liko viena sudėtinguose to meto įvykiuose.

1943–1945 m. mokėsi Kauno mokytojų seminarijoje, kurią baigusi, 1945 m. rugsėjo 1 d. buvo paskirta mokytoja į Čekiškės progimnaziją. Vėliau dirbo Vilkijos vidurinėje, 34 metus mokytojavo Kauno apskrities ir miesto vidurinėse mokyklose.

Mirė 2005 m. spalio 23 d. Kaune. Palaidota Panemunės kapinėse.

Kūryba
------

Eilėraščius rašė nuo 1937 m. Besimokydama mokytojų seminarijoje, dalyvavo literatų būrelio veikloje, o paskelbtame poezijos konkurse laimėjo antrąją premiją. Dirbdama mokyklose savo kūrybą publikavo Kauno rajono laikraščio puslapiuose bei pedagoginėje spaudoje ir žurnaluose. Nuo 1995 m. Lietuvos nepriklausomųjų rašytojų sąjungos (LNRS) narė.

Atgimimo metais išleido pirmąją savo publicistikos knygą „Išausiu audimėlį (1989 m.), vėliau – „Paskui žaltvykslę" (1992 m.), „Iš tirpstančių akimirkų" (1996 m.). Už šią knygą G. Randienei skirta LNRS mecenatės dr. N.Bataitytės-Glažė literatūrinio fondo (Los Andželas) S. Bataičio premija. Taip pat išleido kūrinius: „Skirmantė" (1997 m.), „Nutildytųjų šauksmai" (1999 m.), „Po rudeniniais vėjarodžiais" (2000 m.), „Artimos tolumos" (2003 m.).
| **Tachyglossus aculeatus** |
| --- |
| Trumpasnapė echidna (Tachyglossus aculeatus)Trumpasnapė echidna (*Tachyglossus aculeatus*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Žinduoliai  *( Mammalia)* |
| Būrys: | Kloakiniai  *( Monotremata)* |
| Šeima: | Echidniniai  *( Tachyglossidae)* |
| Gentis: | *Tachyglossus*  *( Tachyglossus)* |
| Rūšis: | Trumpasnapė echidna  *( Tachyglossus aculeatus)* |

 |
| Binomas |
| ***Tachyglossus aculeatus***Shaw, 1792 |

**Trumpasnapė echidna**, arba **echidna** (*Tachyglossus aculeatus*) – kloakinių (*Monotremata*) būriui, echidninių šeimai priklausantis gyvūnas. Tai yra vienas iš keturių dabar gyvenančių echidninių būrio gyvūnų.

Echidna neturi jokių papildomų priemonių priešintis plėšrūnams, tad pavojaus atveju ji susisuka į kamuolį ir išskleidžia savo spyglius.

Šis gyvūnas gyvena Australijoje, kur yra pats dažniausiai sutinkamas žinduolis šalyje, ir Naujojoje Gvinėjoje, kur dadibi bei kumano kalbomis yra vadinamas *mungwe*. Trumpasnapė echidna Papua Naujojoje Gvinėjoje motų kalba vadinama **miɣu**.

Trumpasnapė echidna pirmą kartą buvo aprašyta 1792 m. anglų botaniko George Shaw. Jis šią rūšį pavadino *Myrmecophaga aculeata*, siedamas ją su didžiąja skruzdėda (*Myrmecophaga tridactyla*). Vėliau šios rūšies pavadinimas buvo keistas keturis kartus: nuo *M. aculeata* į *Ornithorhynchus hystrix*, vėliau *Echidna hystrix*, *Echidna aculeata* ir pabaigoje *Tachyglossus aculeatus*. Žodis *Tachyglossus* reiškia *greitą liežuvį*, taip pabrėžiant echidnos galimybes liežuviu sugauti vabzdžius, o *aculeatus* reiškia *spygliai* arba *ginkluotas spygliais*.

Dauginimasis
------------

Echidnos dygliuotos, todėl negali poruotis įprasta poza. Patinas neturi kopuliacijos organo. Jos turi suartėti pilvais arba uodegomis. Šio gyvūno pieno liaukos be spenių. Jos primityvios, atsiveria kūno duobutėse. Pienas varva motinos plaukais, o jaunikliai jį nulaižo.

Kita informacija
----------------

Šio gyvūno pavadinimą (arba mitologinį pavadinimo atitikmenį) savo pavadinime naudoja grupė „Echidna aukštyn". Trumpasnapė echidna yra vienintelis gyvūnas, kurį mokslininkams pavyko visiškai užšaldyti ir po to vėl atgaivinti.

Šaltiniai
---------

1. ↑  Flannery, T. 1990. *Mammals of New Guinea* Robert Brown & Associates ISBN 1-86273-029-6
2. ↑  Ross, Malcolm; Pawley, Andrew; Osmond, Meredith (eds). *The lexicon of Proto Oceanic: The culture and environment of ancestral Oceanic society*. Volume 4: Animals. 2011. Pacific Linguistics 621.
3. 1 2  Augee, Gooden and Musser, p. 5.
4. ↑  Iredale, T. and Troughton, E. 1934. A checklist of mammals recorded from Australia. *Memoirs of the Australian Museum* 6: i–xii, 1–122
| **Jonas Jurkus** |
| --- |
|  |
| Gimė | 1954 m. vasario 24 d. (69 metai)Staiginė, Tauragės rajonas |
| Sutuoktinis (-ė) | Birutė |
| Vaikai | Vilmutė, Salvinija |
|  |
| Veikla | inžinierius mechanikas, Lietuvos ir Mažeikių rajono savivaldybės politinis bei visuomenės veikėjas |
| Partija | 1992 m. Lietuvos socialdemokratų partija |
|  |
| Alma mater | 1986 m. Kauno politechnikos institutas |

**Jonas Jurkus** (g. 1954 m. vasario 24 d. Staiginės kaime, Tauragės rajonas) – inžinierius mechanikas, ir Mažeikių rajono savivaldybės politinis bei visuomenės veikėjas.

Biografija
----------

1961–1965 m. mokėsi Tauragės rajono Meldikviršių pradinėje mokykloje, 1965–1968 m. – Tauragės 1-ojoje vidurinėje mokykloje, 1969 m. baigė Šilutės rajono Žukų aštuonmetę mokyklą. 1969–1971 m. mokėsi Klaipėdos profesinėje technikos mokykloje, įgijo šaltkalvio, laivų surinkėjo korpusininko specialybę. 1971–1974 m. dirbdamas Klaipėdos laivų remonto įmonėje mokėsi Klaipėdos K. Donelaičio vakarinėje vidurinėje mokykloje, 1977–1981 m. Mažeikių vakariniame politechnikume, 1982–1986 m. studijavo Kauno politechnikos institute.

1974–1976 m. tarnavo TSRS kariuomenėje, 1976–1987 m. Pabaltijo specializuotos montavimo valdybos šaltkalvis montuotojas, etatinis partinės organizacijos sekretorius. 1987–1990 m. Mažeikių miesto Vykdomojo komiteto pirmininko pavaduotojas, 1990–1995 m. Mažeikių miesto meras, 1995–2000 m. Bendros įmonės „Inkomi LM" generalinio direktoriaus pavaduotojas, 2000 m. specialiosios paskirties uždarosios akcinės bendrovės „Mažeikių šilumos tinklai" generalinis direktorius, 2000–2004 m. Seimo narys. 2004–2019 m. UAB „Mažeikių šilumos tinklai" direktorius.

1990–1995 m. Mažeikių rajono tarybos deputatas, 1995–2000 m. 2003–2004 m. 2007 m. ir 2011 m. Mažeikių rajono savivaldybės tarybos narys.

Nuo 1992 m. Lietuvos socialdemokratų partijos narys, Mažeikių skyriaus pirmininkas, LSDP tarybos narys.

1971–1974 m. kelis kartus buvo Klaipėdos miesto 1,5, 3 ir 5 km bėgimo čempionas, prizininkas, Lietuvos jaunimo „Žalgirio" draugijos 5 km kroso, 3 km bėgimo su kliūtimis čempionas. 1976–1987 m. – daugkartinis Mažeikių rajono įvairių daugiakovių, krosų čempionas, prizininkas.

Žmona Birutė, dukterys Vilmutė, Salvinija..

Šaltiniai
---------

1. ↑  2011 m. Lietuvos savivaldybių tarybų rinkimai Archyvuota kopija 2011-03-24 iš Wayback Machine projekto.
2. ↑  2008 m. Lietuvos Respublikos Seimo rinkimai - Lietuvos socialdemokratų partija - Iškelti kandidatai Archyvuota kopija 2013-11-03 iš Wayback Machine projekto.
*Kitos reikšmės – Boksas (reikšmės).*
Boksų eilė Hockenheimring trasoje, Vokietija
Automobilio aptarnavimas Le Mano lenktynėse
**Boksas**, arba **garažo boksas** (bendrinėje kalboje vadintinas „atitvaru, vieta garaže" ) – atskira, negyvenamoji patalpa, skirta laikyti transporto priemonei daugiaviečiame garaže.

Automobilių sportas
-------------------

Boksai  – lenktynių trasoje esančios garažų patalpos, skirtos techniniam darbui su automobiliais per treniruotes, bandomuosius važiavimus ir lenktynes. Boksuose automobilis paruošiamas išvažiavimui į trasą, įskaitant jo parametrų operatyvią kontrolę, važiuoklės, aerodinaminių ir kitų elementų suderinimo darbus, taip pat remonto darbus, kuriuos įmanoma atlikti lauko sąlygomis. Varžybų metu stebint žiūrovams, boksų zonoje komandos sustojusiems automobiliams operatyviai keičia padangas, papildo degalų bakus bei pagal poreikį atlieka kitus aptarnavimo darbus.

Autodromo boksai apjungti į vieningą kompleksą, kurio pagrindinės charakteristikos – darbo vietų skaičius, patalpų plotas, techninis aprūpinimas, priešgaisrinė sauga – apsprendžiamos Tarptautinės automobilių federacijos reikalavimais. Nuo boksų parametrų priklauso suteikiamos licencijos tipas, leidžiantis organizuoti tam tikro lygio lenktynes ir kitus renginius. Boksų zonai priskiriama ir prieš ją esanti lenktynių trasos zona PL (angl. *pit lane*), kurioje sustoja automobiliai techniniam aptarnavimui. Boksuose sužymėtos atvykimo ir išvykimo juostos, nustatytas griežtas 60–100 km/h greičio apribojimas. Lenktynių metu prieiga prie boksų leidžiama tik komandų ir atrinktų asmenų personalui. Lenktynėse su degalų papildymo operacijomis mechanikų įgulos aprūpinamos specialiais nedegiais darbo kostiumais.

Autodromuose gali būti ne vienas boksų kompleksas, tačiau per varžybas visos komandos naudojasi tik vienu iš jų. Pavyzdžiui, Bahreino trasoje „Sakhir" viena boksų eilė priklauso karališkosios šeimos nariams.

Šaltiniai
---------

1. ↑  VLKK konsultacijų bankas. Apie garažą
2. ↑  „bokszutca". e-nyelv.hu. 2008-07-09. Nuoroda tikrinta 2011-11-29.

Nuorodos
--------

* Formula One Glossary
| **Vidmantas Macevičius** |
| --- |
|  |
| Gimė | 1956 m. liepos 5 d. (67 metai)Intoje, Komių autonominė respublika |
| Sutuoktinis (-ė) | Irena |
| Vaikai | Vaidotas, Asta, Ugnė |
|  |
| Pareigos | Buvęs energetikos viceministras, buvęs Mažeikių rajono meras |

**Vidmantas Macevičius** (g. 1956 m. liepos 5 d. Intoje, Komių autonominė respublika) – energetikas, Lietuvos ir Mažeikių rajono politinis bei visuomenės veikėjas.

Biografija
----------

Baigė Kauno politechnikos institutą, įgijo inžinieriaus elektriko kvalifikaciją.

1979–1981 m. Mažeikių elektrinės budintysis elektromonteris, 1981–1983 m. elektrinės pamainos viršininkas, 1983–1990 m. chemijos cecho viršininkas, 1989–1990 m. elektrinės direktoriaus pavaduotojas, 1990–2000 m. direktorius. 1999 m. AB Mažeikių nafta generalinis direktorius.

2000–2003 m. ir nuo 2019 m.- 2023 m. Mažeikių rajono savivaldybės meras. 2003–2004 m. AB Rytų skirstomieji tinklai Panevėžio elektros tinklų filialo direktorius, 2004–2010 m. Panevėžio regiono direktorius. 2010–2014 m. UAB „Kurana" vykdantysis direktorius, 2014 m. UAB „EKO TERMO" direktorius. 

2015–2019 m. energetikos viceministras.

2000–2003 m. ir nuo 2019 m.- 2023 m. Mažeikių rajono savivaldybės tarybos narys.

1999–2003 m. buvo Naujosios sąjungos narys. 1999–2003 m. Mažeikių skyriaus pirmininkas.

Visuomeninė veikla
------------------

1989–1990 m. Mažeikių karatė klubo „Vytis" pirmasis prezidentas. 

2004–2011 m. Panevėžio aeroklubo tarybos pirmininkas, turi piloto licenciją.

Šeima
-----

Sutuoktinė Irena. Vaikai Vaidotas, Asta, Ugnė.

Šaltiniai
---------

1. ↑
2. ↑
3. ↑
| ***Namai su geltonu kilimu*** |
| --- |
|  |
|  |
| Pavadinimas | La casa del tappeto giallo |
| Kilmės šalis |  Italija |
| Režisierius | Carlo Lizzani |
| Kompozitorius | Stelvio Cipriani |
| Metai | 1983 |
| Žanras | kriminalinė drama |
| Trukmė | 89 min. |
| Kalba | italų |
| **IMDb įrašas** |

**Namai su geltonu kilimu** (it.  *La casa del tappeto giallo*) – 1983 m. Italijoje sukurtas psichologinis kriminalinis filmas.

Pagrindiniai aktoriai
---------------------

*Aktorius – vaidmuo*
* Vittorio Mezzogiorno – Antonijus
* Beatrice Romand – Franka
* Erland Josephson – profesorius
* Milena Vukotic – psichiatrė

Turinys
-------

DĖMESIO: *toliau atskleidžiamos kūrinio detalės*

Franka ir jos vyras Antonijus pagal skelbimą bando parduoti geltoną kilimą – Frankos patėvio dovaną – nes šis per didelis jų namams. Vieną šeštadienio rytą, kuomet Antonijas iškviečiamas į lauką, nes rengiamasi nutempti jo automobilį, paliktą neleistinoje vietoje, į namus ateina pirkėjas – profesoriumi pasivadinęs elegantiškas pusamžis vyras. Jo pokalbis su Franka netrukus pasisuka netikėta linkme, nes jis prisipažįsta ant tokio paties (o galbūt ir to paties) kilimo prieš 14 metų nužudęs savo žmoną ir tik neseniai paleistas iš kalėjimo. Antonijas vis negrįžta ir profesorius, įkalinęs Franką bute, savo painiu elgesiu ją vis provokuoja, neleisdamas suprasti, kur yra tiesa ir kad galbūt jis ne maniakas, o samdomas žudikas, pasiųstas Antonijo, nes šis įtaria Franką turėjus intymių santykių su patėviu ir prisidėjusią prie motinos mirties. Vieną akimirką profesorius palieka be priežiūros savo peilį ir jį pačiupusi Franką suduoda kelis mirtinus smūgius.

Atsitokėjusi ši ketina sprukti iš namų, tačiau tada į duris pasibeldžia moteris, ieškanti savo vyro. Šio išvaizda visiškai atitinka nužudytąjį, tačiau moteris tvirtina, kad šis niekam nėra pakenkęs ir iš tiesų yra bedarbis aktorius, kuriantis keistus vaidmenis. Kai Frankai pavyksta išprašyti moterį iš namų, ji vėl nueina į kambarį patikrinti lavono, tačiau šis netikėtai atgyja ir moteris nualpsta. Kol ji neatsigavo, į namus grįžta profesoriaus žmona ir Antonijas, kurie kartu panaikina bet kokius „žmogžudystės" pėdsakus, o vėliau vyras turi įtikinti Franką, kad šiai viskas tik prisisapnavo..

Apdovanojimai
-------------

Mystfest – geriausio filmo nominacija
| **Jonas Matulevičius** |
| --- |
|  |
| Gimė | 1957 m. kovo 4 d. (66 metai)Smalininkai, Lazdijų rajonas |
|  |
| Veikla | Lietuvos ir Lazdijų rajono savivaldybės politinis bei visuomenės veikėjas |
| Partija | 
* 1999 m. Naujoji sąjunga;
* 2002 m. Liberalų demokratų partija;
* 2006 m. Tvarka ir teisingumas.

 |
|  |
| Alma mater | 1988 m. Lietuvos žemės ūkio akademija |

**Jonas Matulevičius** (g. 1957 m. kovo 4 d. Smalininkuose, Lazdijų rajonas) – Lietuvos ir Lazdijų rajono savivaldybės politinis bei visuomenės veikėjas.

Biografija
----------

1964 m. pradėjo lankyti Gudeliškės pradinę mokyklą, ją baigęs 1968 metais tęsė mokslą Krosnos vidurinėje mokykloje. 1972 m. baigęs aštuonias klases įstojo į Kauno A. Kvedaro miškų ūkio technikumą, jį baigė 1976 m. ir įgijo miško techniko specialybę. 1988 m. neakivaizdiniu būdu baigė Lietuvos žemės ūkio akademiją ir įgijo inžinieriaus – miškininko specialybę.

1976 m. Kapčiamiesčio sakinimo ruožo meistras. 1976 m. gegužės mėn. pašauktas į Tarybinę armiją. Atlikęs privalomąją karinę tarnybą 1978 m. grįžo į gimtąjį rajoną ir pradėjo dirbti miškininku Lazdijų rajono Garbės ženklo ordino Kirsnos kolūkyje. 1983 m. paskirtas valstybiniu gamtos apsaugos inspektoriumi Lazdijų rajonui. 1993 m. Lazdijų muitinės Kovos su kontrabanda skyriaus darbuotojas. 1997 m. UAB „Fregija" Lazdijų filialo direktorius. 2000–2003 m. Lazdijų rajono savivaldybės meras. 2003 m. UAB „Reima" vadybininkas.

1999 m. Najosios sąjungos, nuo 2002 m. Liberalų demokratų partijos, 2006 m. partijos Tvarka ir teisingumas (liberalai demokratai) narys, Lazdijų rajono skyriaus pirmininkas.

2000–2003 m. 2003–2007 m. 2007–2011 m. ir nuo 2011 m. Lazdijų rajono savivaldybės tarybos narys. Taip pat užaugino tris vaikus Raimondą, Eglę ir Rytį. Šiuo metu ūkininkauja savo gimtojoje tėviškėje, plėsdamas ūkį.

---

| Politinis postas |
| --- |
| Prieš tai:**Artūras Margelis** | **Lazdijų rajono meras**2000–2003 m. | Po to:**Romas Apanavičius** |

Šaltiniai
---------

1. ↑  2011 m. Lietuvos savivaldybių tarybų rinkimai[neveikianti nuoroda]
| **Ausma Miškinienė** |
| --- |
| Gimė | 1986 m. gegužės 1 d. (37 metai)Lazdijai |
| Vaikai | Grytė |
|  |
| Veikla | Lietuvos ir Lazdijų rajono savivaldybės politinė bei visuomenės veikėja |
| Partija | Lietuvos valstiečių ir žaliųjų sąjungaDemokratų sąjunga „Vardan Lietuvos" |
|  |
| Alma mater | 2009 m. Lietuvos sveikatos mokslų universitetas2011 m. Kauno technologijos universitetas |

**Ausma Miškinienė** (g. 1986 m. gegužės 1 d. Lazdijuose) – Lietuvos ir Lazdijų rajono savivaldybės politinė bei visuomenės veikėja.

Biografija
----------

2009 m. Kauno technologijos universiteto Cheminės inžinerijos fakultete įgijo cheminės inžinerijos magistro kvalifikacinį laipsnį.
2011 m. Lietuvos sveikatos mokslų universiteto Veterinarijos fakultete įgijo visuomenės sveikatos bakalauro kvalifikacinį laipsnį. Dirbti pradėjo dar studijuodama universitete. Nuo 2006 m. rugsėjo mėn. iki 2008 m. kovo mėn. dirbo UAB „Aibės logistika" apskaitininke.

Įgijusi magistro kvalifikacinį laipsnį, nuo 2011 m. balandžio mėn. pradėjo dirbti Žemės ūkio ministerijoje: iki 2017 m. kovo mėn. dirbo Kokybės politikos skyriaus vyriausiąja specialiste, nuo 2017 m. kovo mėn. iki 2018 m. gegužės mėn. – Agroaplinkosaugos ir ekologinio ūkininkavimo skyriaus vedėja, nuo 2018 m. gegužės mėn. iki 2019 m. buvo žemės ūkio viceministrė, atsakinga už žemės ūkio gamybos ir maisto pramonės sritį.

Nuo 2019 m. Lazdijų rajono savivaldybės merė.

2022–2023 m. Demokratų sąjungos „Vardan Lietuvos" Lazdijų skyriaus pirmininkė.

Šaltiniai
---------

1. ↑  Ausma MIŠKINIENĖ (II) – Kandidatai. vrk.lt. Nuoroda tikrinta 2023-05-02.
2. ↑  Ausma MIŠKINIENĖ – Kandidatai, kandidatų sąrašai. vrk.lt. Nuoroda tikrinta 2023-05-02.
3. ↑


| Politinis postas |
| --- |
| Prieš tai:**Artūras Margelis** | **Lazdijų rajono meras**2019– | Po to:' |
**Pradinė mokykla** (anksčiau vadinta **pradžios mokykla**) - pradinį išsilavinimą teikianti bendrojo ugdymo įstaiga. Neretai pradiniam ugdymui paruošia ikimokyklinio ugdymo įstaigos, vaikų darželiai ir/ar paruošiamoji klasė prieš pirmąją mokyklos klasę. Kitas ugdymo etapas po pradinės mokyklos - pagrindinė mokykla. Pradinė mokykla suteikia mokiniui dorinės ir socialinės brandos pradmenis, kultūros ir etninius pagrindus, elementarų raštingumą, parengia tolesniam ugdymui. Priimamų į pradines mokyklas vaikų amžius ir mokymo trukmė skirtingose šalyse ir paprastai svyruoja nuo 4 iki 11 m.

Tarptautinė standartinė išsilavinimo klasifikacija (santrumpa *ISCED*) laiko pradinę mokyklą vientisu etapu, kuriame programos sudarytos taip, kad išmokytų bazinių skaitymo, rašymo ir matematinių įgūdžių bei padėtų tvirtus pamatus tolesniam mokymuisi. Klasifikacijoje žymima kaip ISCED Pirmasis lygmuo: pradinis ugdymas arba pirmasis pagrindinio ugdymo etapas.

Istorija
--------

Manoma, kad seniausios pradinės mokyklos buvo įsteigtos 2800–2500 pr. m. e. prie valdovų rūmų senovės Egipte, Babilone, Indijoje, Kinijoje. Europoje pirmosios pradinės mokyklos pradėtos steigti VII–VI a. pr. m. e. senovės Graikijoje, o IV a. pr. m. e. remiantis graikišku pavyzdžiu, - ir senovės Romoje.

Lietuvoje pirmoji žinoma pradinė mokykla įsteigta prie Vilniaus katedros (paminėta 1397 m. Vilniaus kapitulos dokumentuose). Nuo XV a. pradėtos steigti parapinės mokyklos, kuriose mokėsi išskirtinai tik berniukai. 1922 m. Steigiamasis Seimas priėmė Pradžios mokyklų įstatymą, pagal kurį keturmetė pradinė mokykla tapo privaloma visiems 7–11 m. vaikams, tačiau oficialiai šį įstatymą įgyvendinti užtruko iki 1930 m..

Šaltiniai
---------

Šablonas:Išnašas

Taip pat skaitykite
-------------------

* Pradinis švietimas Lietuvoje

1. 1 2 3  Pradinė mokykla (VLE)
2. ↑  Annex III in the ISCED 2011 English.pdf Archyvuota kopija 2018-12-25 iš Wayback Machine projekto. Pasirinkti *International Standard Classification of Education (ISCED)*
| **Juozas Vaičiulis** |
| --- |
|  |
| Gimė | 1956 m. rugpjūčio 30 d. (67 metai)Svetlicoje, Marijampolės rajonas |
| Sutuoktinis (-ė) | Lilija |
| Vaikai | Povilas, Lukas, Monika |
|  |
| Veikla | Lietuvos, Marijampolės savivaldybės ir Kalvarijos savivaldybės politinis bei visuomenės veikėjas |
| Partija | 1992 m. Lietuvos krikščionys demokratai |
|  |
| Alma mater | 1983 m. Lietuvos žemės ūkio akademija |

**Juozas Vaičiulis** (g. 1956 m. rugpjūčio 30 d. Svetlicoje, Marijampolės rajonas) – Lietuvos, Marijampolės savivaldybės ir Kalvarijos savivaldybės politinis bei visuomenės veikėjas.

Biografija
----------

1974 m. baigė Alytaus politechnikumą, 1983 m. Lietuvos žemės ūkio akademiją, įgijo inžinieriaus energetiko specialybę.

1974–1992 m. Sūduvos kolūkio elektrikas technikas, 1992–1995 m. Žemės ūkio bendrobės „Gulbinas" vyr. energetikas. 1995–1998 m. Marijampolės rajono savivaldybės vicemeras, 1998–2000 m. Marijampolės rajono savivaldybės meras.

2000–2004 m. AB „Lietuvos žemės ūkio bankas", jį privatizavus AB „Bankas NORD/LB Lietuva" Marijampolės skyriaus valdytojas. 2004 m. asmeninio ūkio valdytojas. 2005 m. Marijampolės savivaldybės kontrolierius, Savivaldybių kontrolierių asociacijos valdybos pirmininko pavaduotojas, Marijampolės apskrities koordinatorius.

1991–1995 m. Marijampolės rajono tarybos deputatas, 1995–2000 m. Marijampolės rajono savivaldybės tarybos narys, 2000–2003 m. Kalvarijos savivaldybės tarybos narys, 2003–2007 m. ir 2007 m. (mandato atsisakė) Marijampolės savivaldybės tarybos narys.

Nuo 1992 m. dalyvauja Lietuvos krikščionių demokratų partijos veikloje, LKD Marijampolės skyriaus pirmininkas.

Nuo 1997 m. Pasaulinės etikos ir ekonomikos mokyklos Lietuvoje prezidentas. Nuo 1997 m. dalyvauja tarptautiniame projekte „Vaiko tėviškės namai" Marijampolės savivaldybės Avikilų kaime. Siekdamas istorinio teisingumo rėmė istorinio filmo „Vienui vieni" apie žuvusį legendinį Lietuvos partizaną Juozą Lukšą-Daumantą pastatymą.

Žmona Lilija, vaikai Povilas, Lukas, Monika.

Nuorodos
--------

* 2008 m. Lietuvos Respublikos Seimo rinkimai.

Išnašos
-------

1. ↑  2008 m. Lietuvos Respublikos Seimo rinkimai – Tėvynės sąjunga – Lietuvos krikščionys demokratai – Iškelti kandidatai Archyvuota kopija 2014-02-14 iš Wayback Machine projekto.
*Kitos reikšmės – Kunigiškių mokykla.*

|  |
| --- |
| **Kunigiškių pagrindinė mokykla** |
| [[Vaizdas:|Kunigiškių pagrindinė mokykla herbas|center|100px]] |
| [[Vaizdas:|Kunigiškių pagrindinė mokykla|250px]] |
| **Adresas** | Paprūdžiai, Prienų rajonas |
| **Direktorius(-ė)** | Giedrė Tautvydienė |
| **Mokinių skaičius** | 147 |
| **Įkūrimo data** | 1920 m. |
| **Uždarymo data** | 2015 m. |
| **Išleista laidų** |  |
| **Pedagogų skaičius** | 22 |

**Prienų rajono Kunigiškių pagrindinė mokykla** – dieninė, savarankiško mokymosi bendrojo lavinimo mokykla Paprūdžiuose (Prienų raj.), vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 290195420. Steigėjas Prienų rajono savivaldybės taryba. Filialas: Prienų rajono Kunigiškių pagrindinės mokyklos Tartupio pradinio ugdymo skyrius.

Istorija
--------

Mokykla įkurta 1920 m. Pirmieji mokiniai glaudėsi tuo išnuomotame pastate. Veikė viena klasė, kurią mokė vienas mokytojas.

Mokyklos pastatas pastatytas 1979 m. Vėliau prie jo pristatytas priestatas. 2001 m. mokykla renovuota iš Pasaulio banko lėšų, įrengtas trečias aukštas, modernūs kabinetai, biblioteka skaitykla. 2004 m. prijungta Tartupio mokykla. 2012 m. Kunigiškių mokykla prijungta prie Balbieriškio pagrindinės mokyklos ir tapo Kunigiškių pagrindinio ugdymo skyriumi, kuris galiausiai 2015 m. uždarytas.

Direktoriai
-----------

* Ilona Balčiukynienė
* Giedrė Tautvydienė
* Stasys Valančius

Šaltiniai
---------

1. ↑  Mokyklos istorija. Lm.lt (tikrinta 2022-05-06).
| **Jonas Juozapaitis** |
| --- |
|  |
| Gimė | 1945 m. balandžio 25 d. (78 metai)Lietuva Dvariūkai, Pakruojo rajonas |
| Sutuoktinis (-ė) | Birutė |
| Vaikai | Rasma, Alina |
|  |
| Pareigos | Seimo narys |
| Partija | Lietuvos socialdemokratų partija |
|  |
| Išsilavinimas | Vilniaus partinė mokykla |

|  |  |
| --- | --- |
|    | **Yra kilę abejonių dėl šio straipsnio objekto reikšmingumo ir tinkamumo enciklopedijai.**Galima paieškoti straipsnio objekto aprašymų nepriklausomuose nuo jo patikimuose antriniuose šaltiniuose ir pasiremti jais straipsnyje. |

**Jonas Juozapaitis** (g. 1945 m. balandžio 25 d. Dvariūkuose, Pakruojo rajonas) – Lietuvos ir Pakruojo rajono savivaldybės ūkio, politinis bei visuomenės veikėjas.

Biografija
----------

1952–1961 m. mokėsi Dvariūkų aštuonmetėje mokykloje, 1968–1974 m. Vabalninko tarybiniame ūkyje–technikume, zootechnikas. 1975–1979 m. studijavo Vilniaus aukštojoje partinėje mokykloje.

1961–1965 m. Pakruojo rajono A. Ždanovo kolūkio darbininkas, 1965–1968 m. tarnavo tarybinėje armijoje. 1968–1975 m. „Ždanovo" kolūkio fermos vedėjas, vyr. zootechnikas. 1979–1987 m. LKP Pakruojo rajono komiteto organizacinio skyriaus instruktorius, 1987–1990 m. „Nemuno" kolūkio pirmininkas, 1990–1997 m. Linkuvos žemės ūkio bendrovės pirmininkas. 1997–2000 m. 2000–2003 m. ir 2003–2004 m. Pakruojo rajono savivaldybės meras, 2004-2008 m. ir nuo 2008 m. Seimo narys.

1990 m. Lietuvos demokratinės darbo partijos, nuo 2001 m. Lietuvos socialdemokratų partijos Pakruojo rajono skyriaus narys, skyriaus pirmininko pavaduotojas.

1995–1997 m. 1997–2000 m. 2000–2003 m. (LDDP sąraše), 2003–2004 m. (LSDP) ir 2011 m. (išrinktas, bet atsisakė mandato) Pakruojo rajono savivaldybės tarybos narys.

Sutuoktinė Birutė, vaikai Rasma, Alina..

Šaltiniai
---------

1. ↑  2011 m. Lietuvos savivaldybių tarybų rinkimai Archyvuota kopija 2011-02-10 iš Wayback Machine projekto.
2. ↑  2008 m. Lietuvos Respublikos Seimo rinkimai - Lietuvos socialdemokratų partija - Iškelti kandidatai Archyvuota kopija 2013-11-03 iš Wayback Machine projekto.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Navafas al Achmadas al Džaberas al Sabachas** |
| --- |
|  |
| Sabachai |
| Gimė | 1944 m. birželio 25 d.Kuveitas, Kuveitas |
| Mirė | 2023 m. gruodžio 16 d. (79 metai) |
| Pilietybė | Kuveito vėliava Kuveitas |
| Tėvai | Achmadas al Džaberas al Sabachas |
| Sutuoktinis (-ė) | Šarifa Sulaiman al-Džasim |
| Vaikai | Achmadas Navafas al Achmad al Sabachas |
| Religija | islamas |
| Kuveito emyras |
| Kelintas | 16 |
| Ėjo pareigas | 2020 – 2023 |
| Pirmtakas | Sabachas al Achmadas al Džaberas |
| Įpėdinis | Mišalas al Achmadas al Džaberas |
|  |
| Alma mater | Kuveito universitetas |

**Navafas al Achmadas al Džaberas al Sabachas** (arab. نَوَّاف الأَحمَد الْجَابِر الصَّباح = *Nawwāf al-ʾAḥmad al-Jābir aṣ-Ṣabāḥ*, 1944 m. birželio 25 d. – 2023 m. gruodžio 16 d.) – Kuveito emyras, valdęs 2020–2023 m. Jis poste pakeitė savo pusbrolį Sabachą al Achmadą al Džaberą al Sabachą, kuris mirė 2020 m. rugsėjo 29 d.

Al Sabachas gimė 1944 m. Kuveito mieste. Jis yra Kuveito karališkosios šeimos narys ir mirusio Achmado al Džabero al Sabacho, kuris 1921–1950 m. ėjo Kuveito emyro pareigas, sūnus. Al Sabachas įgijo išsilavinimą Kuveito universitete, vėliau ėjo įvairias pareigas Kuveito vyriausybėje ir kariuomenėje.

Prieš tapdamas emyru, al-Sabachas ėjo gynybos ministro ir Kuveito nacionalinės gvardijos vado pavaduotojo pareigas. Jis taip pat ėjo pareigas Kuveito ministrų kabinete, įskaitant vidaus reikalų ministro ir socialinių reikalų ir darbo ministro pareigas.

Al-Sabachas žinomas dėl savo įsipareigojimo stiprinti Kuveito ekonomiką ir skatinti socialinės gerovės programas. Jis taip pat dalyvavo humanitarinėje ir labdaringoje veikloje, buvo Kuveito Raudonojo Pusmėnulio draugijos pirmininkas.

Al-Sabachas buvo vedęs ir turėjo keturis vaikus.

Garbės ženklai ir apdovanojimai
-------------------------------

Per savo karjerą Navafas al Achmadas al Džaberas al Sabachas yra gavęs daugybę apdovanojimų ir premijų, įskaitant Egipto Nilo ordiną ir Saudo Arabijos Abdulazizo al Saudo ordiną.

Šaltiniai
---------

Nuorodos
--------

* Oficiali Kuveito prezidento svetainė[neveikianti nuoroda]
* Kuveito naujienų agentūra
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

 *Kitos reikšmės – Hamiltonas (reikšmės).*

| Hamiltonas*Hamilton* |
| --- |
| 

HamiltonasHamiltonas

37°47′0″ p. pl. 175°17′0″ r. ilg.﻿ / ﻿37.78333°š. pl. 175.28333°r. ilg.﻿ / 37.78333; 175.28333﻿ (Hamiltonas (Naujoji Zelandija))Koordinatės: 37°47′0″ p. pl. 175°17′0″ r. ilg.﻿ / ﻿37.78333°š. pl. 175.28333°r. ilg.﻿ / 37.78333; 175.28333﻿ (Hamiltonas (Naujoji Zelandija)) |
|  |
| Laiko juosta: (UTC+12)------ vasaros: (UTC+13) |
|  |
| **Valstybė** | Naujosios Zelandijos vėliava Naujoji Zelandija |
| **Regionas** | Vaikato regionas |
|  |
| **Gyventojų** (2010) | 166 692  |
| **Plotas** | 98 km² |
| **Tankumas** (2010) | 1 701 žm./km² |
|  |
|  **Vikiteka** | Hamiltonas |

**Hamiltonas** (angl. *Hamilton*, maor. *Kirikiriroa*) – miestas N. Zelandijoje, Šiaurinės salos šiaurinėje dalyje, Vaikato regione. 152,6 tūkst. gyventojų (2007). Išsidėstęs 130 km nuo Vaikato upės žiočių. Vienas didžiausių miestų šalyje, kuris nesusisiekia su jūra, nuo Oklando nutolęs 113 km, o nuo Velingtono – 552 km. Tarptautinis oro uostas. Išvystyta medienos, maisto, žemės ūkio, trikotažo pramonė. Po miestu eina dujotiekiai iš *Kapuni* ir *Maui* laukų.

Mieste yra Vaikato universitetas (nuo 1964 m.), anglikonų katedra, Vaikato muziejus, Hamiltono sodai (botanikos sodas, dailės meno objektai, švietimo programos ir kt.).

Istorija
--------

Įkurtas kaip karinis postas maorių kaimo vietoje. 1945 m. gavo miesto teises, buvo pavadintas kapitono *John Hamilton* (britų kariškio, išžudžiusio daug maorių) garbei.
| **Visvaldas Matkevičius** |
| --- |
| Gimė | 1963 m. gruodžio 4 d. (59 metai)Šiauliuose |
| Sutuoktinis (-ė) | Jovita |
| Vaikai | Ieva, Domas, Nojus |
|  |
| Veikla | Lietuvos ir Panevėžio miesto politinis bei visuomenės veikėjas |
|  |
| Alma mater | 
* 1986 m. Šiaulių pedagoginis institutas;
* 1998 m. Kauno technologijos universitetas.

 |

**Visvaldas Matkevičius** (g. 1963 m. gruodžio 4 d. Šiauliuose) – Lietuvos ir Panevėžio miesto politinis bei visuomenės veikėjas.

Biografija
----------

1986 m. baigė Šiaulių pedagoginį institutą, spec. pedagogas, 1998 m. baigė Kauno technologijos universitetą, personalo vadybos magistras.

1991-2002 m. Panevėžio specialiosios mokyklos direktorius. 2002–2003 m. Panevėžio miesto savivaldybės meras. 2003–2007 m. Panevėžio miesto savivaldybės administracijos direktorius. Nuo 2007 m. Panevėžio Prekybos, pramonės ir amatų rūmų generalinis direktorius.

Iki 2011 m. Naujosios sąjungos (socialliberalų) narys, nuo 2011 m. nepartinis.

2000–2011 m. Panevėžio miesto savivaldybės tarybos narys.

Panevėžio Rotary klubo narys. Sutuoktinė Jovita, vaikai Ieva, Domas, Nojus.

Nuorodos
--------

* 2008 m. Lietuvos Respublikos Seimo rinkimai.

Išnašos
-------

1. ↑
2. ↑  2008 m. Lietuvos Respublikos Seimo rinkimai - Naujoji sąjunga (socialliberalai) - Iškelti kandidatai Archyvuota kopija 2013-12-16 iš Wayback Machine projekto.